Document ID: /roh_data/filtered/Billingualer_Corpus_interleaved-de-rm.jsonl.gz/1886

This is a text translated from German to Rumantsch Grischun.
Evaluation der HTW-Vorwahlumfrage liegt vor

Das Erziehungs-, Kultur- und Umweltschutzdepartement (EKUD) hat die von der Hochschule für Technik und Wirtschaft (HTW) Chur im Auftrag der Südostschweiz Presse und Print AG durchgeführte Vorwahlumfrage überprüfen lassen. Die jetzt vorliegende Evaluation durch die Universität Bern kommt zum Schluss, dass die Umfrage korrekt durchgeführt wurde, listet aber auch einzelne Kritikpunkte auf. Das EKUD hat die Ergebnisse des Studienberichts zur Kenntnis genommen und stellt fest, dass für den Kanton kein weiterer Handlungsbedarf besteht.

Die HTW Chur führte im Auftrag der Südostschweiz Presse und Print AG eine Vorumfrage zu den Bündner Regierungsrats- und Grossratswahlen vom 13. Juni 2010 durch. Die Erhebung fand zwischen dem 8. und 21. April 2010 statt, wobei insgesamt 1007 Telefoninterviews geführt wurden. Die Ergebnisse wurden am 16. Mai 2010 in der "Südostschweiz am Sonntag" publiziert. Zu jenem Zeitpunkt lagen gemäss Umfrage die bisherige Regierungsrätin Barbara Janom Steiner sowie die beiden bisherigen Regierungsräte Hansjörg Trachsel und Martin Schmid in der Wählergunst vorne. Die neu kandidierenden Martin Jäger und Heinz Brand hätten der Umfrage zufolge den Einzug in die Regierung ebenfalls geschafft, nicht aber Mario Cavigelli und Barla Cahannes Renggli. Die Trendaussage der Umfrage zu den Grossratswahlen sah massive Verluste für die FDP und geringere Sitzeinbussen für die BDP und CVP voraus. Der SVP und SP prognostizierte die Umfrage hingegen Sitzgewinne.

Die Reaktionen in den Medien und in der Politik zu dieser in Graubünden erstmals durchgeführten Vorbefragen zu den Regierungs- und Kreiswahlen fielen gemischt aus und führten auch zu Kritik. In Frage gestellt wurde beispielsweise die Repräsentativität der Erhebung. Bemängelt wurde unter anderem auch, dass die Umfrage zu einer Verzerrung des Wahlresultats führte, weil die verschiedenen Anhängerschaften unterschiedlich mobilisiert wurden.

Regierungspräsident Claudio Lardi, Vorsteher des EKUD, beauftragte daraufhin das Institut für Politikwissenschaft der Universität Bern als externe Fachstelle, die HTW-Vorwahlumfrage zu überprüfen. Untersucht wurde dabei die Repräsentativität der Umfrage, der Erhebungszeitpunkt, die Durchführung der Befragung, die Frageeffekte, die Auswertung und Darstellung der Resultate, die Darstellung der Umfrageergebnisse in den Medien sowie die Kosten. Nun liegen die Ergebnisse dieser Evaluation vor.

HTW-Befragung gut und gewissenhaft durchgeführt, aber auch Kritik

Der Studienbericht kommt zum Schluss, dass die HTW-Befragung repräsentativ war und an professionellen Standards gemessen gut und gewissenhaft durchgeführt worden ist. Die HTW-Erhebung hat durchaus ein zuverlässiges momentanes Stimmungsbild zu den Regierungsratswahlen 2010 geliefert. Die Evaluation übt aber auch Kritik an der HTW-Befragung. So hat der frühe Zeitpunkt der Erhebung zwar keine falschen Resultate gebracht, aber lediglich ein frühes Stadium des Meinungsbildungsprozesses erfasst. Etwa ein Drittel aller Stimmen waren zu jenem Zeitpunkt noch nicht vergeben. So waren damals zur Wahl der Kandidaten Jäger, Brand, Cavigelli und Cahannes Renggli statistisch verlässliche Aussagen nicht möglich, da die prozentualen Unterschiede zwischen den Kandidaten innerhalb der Fehlerbandbreite lagen. Darauf wurde in den Medien zu wenig aufmerksam gemacht.

Bei der Umfrage zu den Grossratswahlen stellt die Evaluation fest, dass die Prognosen zu gewagt waren, da sie dem Bündner Wahlsystem nicht genügend Rechnung trugen. Die Zersplitterung in viele, kleine Wahlkreise und daraus folgend eine starke Personalisierung der Wahlen macht eine Prognose der Sitzverteilung im Parlament enorm schwer.

Diskutiert wurde in der Öffentlichkeit auch der Betrag, den der Auftraggeber für die Erhebung der HTW aufgewendet hat. Der Studienbericht stellt dazu fest, dass eine Umfrage dieses Umfangs je nach Befragungsinstitut schätzungsweise zwischen 20'000 bis 25'000 Franken kostet. Das ist ein Mehrfaches des Betrags, welcher der HTW bezahlt worden ist.

Kein weiterer Handlungsbedarf

Das EKUD hat die Ergebnisse der Evaluation zur Kenntnis genommen. Es hat den Studienbericht der HTW Chur sowie der Südostschweiz Presse und Print AG zur Information zugestellt. Das EKUD geht davon aus, dass alle Beteiligten die nötigen Lehren daraus ziehen werden und die Angelegenheit damit abgeschlossen ist. Ein weiterer Handlungsbedarf für den Kanton Graubünden besteht aus Sicht des EKUD nicht. Der Studienbericht wird auf der Website des EKUD unter

www.ekud.gr.ch

veröffentlicht.

Auskunftsperson:

Regierungspräsident Claudio Lardi, Vorsteher Erziehungs-, Kultur- und Umweltschutzdepartement, Tel. 081 257 27 01

Gremium: Erziehungs-, Kultur- und Umweltschutzdepartement

Quelle: dt Erziehungs-, Kultur- und Umweltschutzdepartement

14.12.2010
L'evaluaziun da la retschertga che la SATE ha fatg avant las elecziuns è avant maun

Il departament d'educaziun, cultura e protecziun da l'ambient (DECA) ha laschà examinar la retschertga che la scola auta da tecnica ed economia (SATE) a Cuira ha fatg avant las elecziuns per incumbensa da la Südostschweiz pressa e stampa SA. L'evaluaziun da l'universitad da Berna è ussa avant maun e vegn a la conclusiun che la retschertga saja vegnida realisada correctamain. A medem temp crititgescha ella dentant er singuls puncts. Il DECA ha prendì enconuschientscha dals resultats dal rapport da studi e constatescha ch'i n'exista nagin ulteriur basegn d'agir per il chantun.

Per incumbensa da la Südostschweiz pressa e print SA ha la SATE a Cuira fatg ina retschertga avant las elecziuns grischunas da la regenza e dal cussegl grond dals 13 da zercladur 2010. Questa retschertga ha gì lieu tranter ils 8 ed ils 21 d'avrigl 2010 ed igl èn vegnidas fatgas tut en tut 1007 intervistas per telefon. Ils resultats èn vegnids publitgads ils 16 da matg 2010 en la "Südostschweiz am Sonntag". Tenor la retschertga avevan la cussegliera guvernativa vertenta Barbara Janom Steiner ed ils dus cussegliers guvernativs vertents Hansjörg Trachsel e Martin Schmid quel mument la meglra favur da las electuras e dals electurs. Ils dus novs candidats Martin Jäger e Heinz Brand fissan – tenor la retschertga – medemamain vegnids elegids en la regenza, betg dentant Mario Cavigelli e Barla Cahannes Renggli. Ils trends da la retschertga davart las elecziuns dal cussegl grond prevesevan perditas massivas per la PLD e perditas pli pitschnas per la BDP e per la PCD. Per la PPS e per la PS ha la retschertga percunter prognostitgà in gudogn da mandats.

En las medias ed en la politica èn las reacziuns sin questas retschertgas, ch'èn vegnidas realisadas per l'emprima giada en il Grischun avant elecziuns da la regenza ed avant elecziuns cirquitalas, stadas maschadadas ed han er purtà critica. En dumonda èsi per exempel vegnì mess, quant represchentativa che la retschertga saja stada. Tranter auter èsi er vegnì crititgà che la retschertga haja sfalsifitgà il resultat da las elecziuns, perquai che las aderentas ed ils aderents sajan vegnids mobilisads en differenta moda e maniera.

Sin quai ha il president da la regenza Claudio Lardi, schef dal DECA, incumbensà l'institut da scienzas politicas da l'universitad da Berna d'examinar – sco post spezialisà extern – la retschertga che la SATE ha fatg avant las elecziuns. L'institut ha examinà la represchentativitad da la retschertga, il mument che la retschertga è vegnida fatga, ils effects da las dumondas, l'evaluaziun e la preschentaziun dals resultats, la preschentaziun dals resultats da la retschertga en las medias sco er ils custs. Ussa èn ils resultats da questa evaluaziun avant maun.

Realisà bain e conscienziusamain la retschertga da la SATE, ma i dat er critica

Il rapport da studi vegn a la conclusiun che la retschertga da la SATE saja stada represchentativa e ch'ella saja – mesirà cun standards professiunals – vegnida realisada bain e conscienziusamain. La retschertga da la SATE ha tuttavia furnì ina impressiun mumentana vardaivla da las elecziuns da la regenza da l'onn 2010. L'evaluaziun crititgescha dentant er la retschertga da la SATE. Uschia n'ha il fatg che la retschertga è vegnida fatga baud bain purtà nagins resultats fauss, ma la retschertga ha cumpiglià mo in stadi tempriv dal process da la furmaziun d'opiniun. Circa in terz da tut las vuschs n'eran betg anc surdadas quel mument. Uschia n'èsi betg stà pussaivel quel mument da far constataziuns statisticamain vardaivlas davart l'elecziun da la candidata Cahannes Renggli e dals candidats Jäger, Brand e Cavigelli, perquai che las differenzas procentualas tranter la candidata e tranter ils candidats sa chattavan entaifer la marscha da sbagls. A quest fatg han las medias rendì attent memia pauc.

Areguard la retschertga davart las elecziuns dal cussegl grond constatescha l'evaluaziun che las prognosas èn stadas memia ristgadas, perquai ch'ellas han tegnì quint memia pauc dal sistem electoral grischun. Pervia da la divisiun èn blers circuls electorals pitschens ed – en consequenza da quai – pervia d'ina ferma persunalisaziun da las elecziuns èsi enorm difficil da far ina prognosa davart la repartiziun dals mandats en il parlament.

En la publicitad è er vegnida discutada la summa che l'incumbensadra ha pajà per la retschertga da la SATE. En quest connex constatescha il rapport da studi ch'ina retschertga da questa dimensiun custia – tut tenor l'institut da retschertga – approximativamain tranter 20'000 e 25'000 francs. Quai è pliras giadas dapli che quai ch'è vegnì pajà a la SATE.

Nagin ulteriur basegn d'agir

Il DECA ha prendì enconuschientscha dals resultats da l'evaluaziun. El ha tramess il rapport da studi sco infurmaziun a la SATE a Cuira ed er a la Südostschweiz pressa e print SA. Il DECA parta dal fatg che tut las persunas participadas emprendian las lecziuns necessarias en chaussa e che la fatschenta saja terminada qua tras. In ulteriur basegn d'agir n'exista betg per il chantun Grischun ord vista dal DECA. Il rapport da studi vegn publitgà sin la pagina d'internet dal DECA sut

www.ekud.gr.ch

.

Infurmaziuns:

president da la regenza Claudio Lardi, schef dal departament d'educaziun, cultura e protecziun da l'ambient, tel. 081 257 27 01

Gremi: departament d'educaziun, cultura e protecziun da l'ambient

Funtauna: rg departament d'educaziun, cultura e protecziun da l'ambient

14.12.2010